ร่างขอบเขตของงาน (Terms of Reference: TOR)

จ้างก่อสร้างอาคารเรียนรวม  พร้อมครุภัณฑ์ จำนวน 1 หลัง
มหาวิทยาลัยเทคโนโลยีราชมงคลอีสาน  วิทยาเขตขอนแก่น  ประจำปีงบประมาณ  2551

---------------------------------------------------------
1.  ความเป็นมา
สืบเนื่องจาก   อาคารเรียนคณะครุศาสตร์หลังเดิมมีสถานที่ไม่เพียงพอในการรองรับนักศึกษาในแต่ละปีการศึกษา รวมทั้งบุคลากรทางการสอนและบุคลากรทางธุรการ  มหาวิทยาลัยเทคโนโลยีราชมงคลอีสาน    วิทยาเขตขอนแก่น     ได้รับจัดสรรงบประมาณเพื่อก่อสร้างอาคารเรียนรวม พร้อมครุภัณฑ์    จำนวน  1  หลัง  ด้วยงบประมาณ  95,700,000.- บาท (เก้าสิบห้าล้านเจ็ดแสนบาทถ้วน) เป็นงบผูกพันประจำปี 2551-2553 เพื่อเอื้อประโยชน์ต่อกิจกรรมการเรียนการสอน ใช้เป็นห้องเรียน ห้องปฏิบัติการ ห้องศึกษาค้นคว้าข้อมูลเอกสารทางวิชาการต่าง ๆ และวิทยาการสมัยใหม่ รวมทั้งการจัดการสภาพแวดล้อมให้เหมาะสมกับการปฏิบัติงาน  

       2.   วัตถุประสงค์
2.1  เพื่อใช้เป็นอาคารเรียน ของคณะครุศาสตร์อุตสาหกรรม
2.2   เพื่อใช้เป็นสถานที่สนับสนุนการเรียนการสอน
2.3  เพื่อให้การจัดหาเป็นไปด้วยความโปร่งใส  และเกิดประสิทธิภาพสูงสุด
3.    คุณสมบัติผู้เสนอราคา

3.1 เป็นผู้มีอาชีพ /ขาย / รับจ้าง  ที่ประกวดราคาซื้อด้วยวิธีทางอิเล็กทรอนิกส์ดังกล่าว
3.2 ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
3.3 ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย     เว้นแต่รัฐบาลของ 
ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
3.4 ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่  มหาวิทยาลัยเทคโนโลยีราชมงคลอีสาน  วิทยาเขตขอนแก่น  และไม่เป็นผู้มีผลประโยชน์ร่วมกันระหว่างผู้เสนอราคา  กับผู้ให้บริการตลาดกลางอิเล็กทรอนิกส์  ณ  วันประกาศประกวดราคาจัดซื้อด้วยวิธีการทางอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกวดราคาจัดซื้อ  ด้วยวิธีการทางอิเล็กทรอนิกส์ครั้งนี้
3.5   ผู้เสนอราคา  ต้องเป็นนิติบุคคล  ที่มีผลงานก่อสร้างหรืองานประเภทเดียวกันกับงานจ้าง  จำนวน 1  งาน  ต่อ 1  สัญญาในวงเงินไม่น้อยกว่า  48,750,000.-  บาท (สี่สิบแปดล้านเจ็ดแสนบาทถ้วน) ซึ่งเป็นผลงานไม่เกิน 5  ปี  นับถึงวันยื่นเอกสารประกวดราคาจ้างด้วยวิธีการทางอิเล็กทรอนิกส์  และเป็นผลงานที่เป็นคู่สัญญาโดยตรงกับส่วนราชการ  หน่วยงานตามกฎหมายว่าด้วยระเบียบบริหารราชการส่วนท้องถิ่น  หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น  รัฐวิสาหกิจ  หรือเอกชนซึ่งเป็นที่น่าเชื่อถือ
4. แบบรูปรายการก่อสร้างพร้อมการดำเนินการ
4.1 แบบรูปสถาปัตยกรรม
4.2 แบบรูปวิศวกรรมโครงสร้าง
4.3 แบบรูปสุขาภิบาล
4.4 แบบรูปวิศวกรไฟฟ้า
4.5 แบบรูปรวมทั้งหมด
5. ระยะเวลาในการดำเนินการ
                   ระยะเวลาในการดำเนินการ  720  วัน
6. วงเงินในการจัดหา

เป็นเงินจำนวน 95,700,000   บาท  ( เก้าสิบห้าล้านบาทถ้วน)
